पाएं अपने शहर की ताज़ा ख़बरें और फ्री ई-पेपरडाउनलोड करें
मनोहरपुर थाना के रायकेरा गांव स्थित तालाब से सोमवार को एक युवती की लाश बरामद की गई। लोगों की नजर जब तालाब पर पड़ी तो उन्हें पानी के ऊपर दो हाथ नजर आए। लोगों ने फौरन इसकी सूचना पुलिस को दी। मौके पर पहुंची पुलिस ने पानी से युवती का शव बाहर निकलवाया और पोस्टमॉर्टम के लिए भिजवा दिया। फिलहाल युवती की पहचान नहीं की जा सकी है। इधर, युवती की हत्या कर तालाब में फेंकने की लोग आशंका जाहिर कर रहे हैं।
युवती की उम्र तकरीबन 24 साल मानी जा रही है। युवती की नाक से झाग भी निकल रहा था, जिसे देख लोगों ने आशंका व्यक्त की है कि किसी ने उसकी हत्या के मकसद पहले जहर दिया होगा, उसके बाद उसे तालाब में डूबो दिया। सुबह जब लोग तालाब की ओर पहुंचे तब उन्हें शव के दोनों हाथ दिखे, इसके बाद पूरे गांव में इसकी खबर पहुंची और पुलिस को सूचना दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn